L 45/1414
Eiropas Savienības Oficiālais Vēstnesis
LV
24.2.2022.
KOMISIJA IZMĒĢINĀJUMA PROJEKTI
PP 02 — NODAĻA EIROPAS STRATĒĢISKĀS INVESTĪCIJAS (turpinājums) PP 02 21
(turpinājums)
PP 02 21 04
(turpinājums) Šie risinājumi būtu jāīsteno divos līmeņos.
Pirmkārt – jāizveido brīva, publiska digitālā platforma dažādajām tūrisma nozarēm.
Šī platforma veicinās klientu un uzņēmumu saziņu, izmantojot tādas rezervācijas sistēmas, kur ņemta vērā sociālā distancēšanās, un MI risinājumus klientu daudzuma pārvaldībai, kas, piemēram, dod iespēju pasūtīt ēdienu līdzņemšanai vai veikt rezervāciju atbilstoši restorāna, bāra, viesnīcas utt.
plānojumam.
Praksē īpašnieki varēs lietotnē ievietot videoierakstus, fotoattēlus un citādu informāciju, lai klienti varētu izlemt, kur sēdēt, kad ierasties un saņemt pakalpojumus, kā arī veikt rezervāciju droši.
No otras puses, īpašnieki var uzlabot savas sistēmas, izstrādājot un ieviešot vajadzīgos rīkus un infrastruktūru labākai saziņai ar klientiem.
Šī lietotne iedrošinās klientus apmeklēt bārus un restorānus, apmesties viesnīcās un izmantot citus tūrisma nozares uzņēmumus.
Otrkārt – digitalizējot šīs nozares uzņēmumu iekšējās darbības, restorāni, bāri un viesnīcas ne tikai palielinās savu produktivitāti, bet arī kļūs drošāki visām iesaistītajām pusēm, un tas tuvākajā nākotnē var būt īpaši svarīgi.
Lai to panāktu, uzņēmumi var, piemēram, izmantot dezinfekcijas robotus ātrai publisko telpu tīrīšanai vai izstrādāt un ieviest risinājumus, kas samazina vajadzību pēc personiskas saskarsmes, piemēram, QR kodu sistēmas vai bezskaidras naudas maksājumu sistēmas.
Turklāt projekts tūrisma nozari atbalstīs, piedāvājot īpašniekiem konsultāciju pakalpojumus.
To saturs ir īpaši paredzēts šāda veida uzņēmumiem.
Turklāt tas, ka šī būs ES lietotne, nozīmē, ka neviens – proti, neviens uzņēmums – netiks atstāts novārtā.
Šā izmēģinājuma projekta galvenais iznākums būs augstāks tūrisma nozares MVU digitalizācijas līmenis, kas, sagaidāms, ļaus tiem labāk pārvarēt Covid-19 uzliesmojuma radītās grūtības.
Eiropas MVU digitalizācijas atbalsts ir skaidra Komisijas prioritāte, kas pašreizējā situācijā ir kļuvusi vēl svarīgāka.
Ņemot vērā, cik svarīgi gan kā pievienotās vērtības, gan kā darbvietu radītāji MVU ir dažādajās tūrisma nozarēs, ir izšķirīgi svarīgi šā sektora uzņēmumus krīzes laikā atbalstīt.
PP 02 21 05
Izmēģinājuma projekts – Ilgtspējīga lauku mobilitāte Covid-19 izturētspējas veidošanai un ekotūrisma atbalstam
Skaitļi (Diferencētas apropriācijas) 2022. gada apropriācijas Saistības
990 500
2021. gada apropriācijas
Maksājumi
997 625
Saistības
1 000 000
Izpilde 2020. gadā
Maksājumi
Saistības
Maksājumi
250 000
Piezīmes
Šajā izmēģinājuma projektā tiek īstenotas idejas par Eiropas zaļo kursu, kura mērķis ir neatstāt nevienu novārtā un nodrošināt taisnīgu pārkārtošanos, kas jāpiemēro arī lauku mobilitātei.
Šā izmēģinājuma projekta mērķis ir, no vienas puses, samazināt transporta radītās CO2 emisijas saskaņā ar Eiropas Klimata aktā noteiktajiem mērķrādītājiem un, no otras puses, veicināt labākus mobilitātes savienojumus attālos un lauku apvidos, kā arī spēju veidošanu, ņemot vērā un jo īpaši iekļaujot cilvēkus, kuri nevar vai nevēlas iegādāties automašīnu, piemēram, sievietes, jauniešus, vecāka gadagājuma cilvēkus, personas ar invaliditāti un sociāli nelabvēlīgā situācijā esošus cilvēkus, nolūkā veicināt piekļūstamību un iekļaušanu.